Publication: Magyar Közlöny
Issue: MK-2009-161 (Year: 2009, Number: 161)
Era: 2004-2010
Section: Az adózás rendjérõl szóló 2003. évi XCII. törvény (a továb biak ban: Art.) 16. §-ának (6) bekezdése helyébe a következõ
Paragraph Index: 890

120. § A Krtv. 99. §-ával megállapított Art. 133/B. §-a a következõ szöveggel lép hatályba: „133/B. § (1) Az állami adóhatóságnál települési önkormányzatonként kimutatott és nyilvántartott helyi iparûzési adót érintõ fizetési könnyítés engedélyezése vagy annak elutasítása, elsõ fokon az önkormányzati adóhatóság nyilatkozata alapján történik. A fizetési könnyítés iránti kérelmet az állami adóhatósághoz kell elõterjeszteni. Az állami adóhatóság a kérelem megalapozottságát érdemben nem vizsgálja. Az állami adóhatóság a kérelmet annak beérkezésétõl számított 5 napon belül megküldi az önkormányzati adóhatósághoz, és a nála nyilvántartott és az adott önkormányzatra kimutatott helyi iparûzési adóról, bírságról, pótlékról tájékoztatja az önkormányzati adóhatóságot. Az önkormányzati adóhatóság a kérelem megalapozottságát érdemben megvizsgálja és a kérelem beérkezésétõl számított 30 napon belül elektronikus úton megküldött nyilatkozat útján értesíti az állami adóhatóságot a kérelemmel kapcsolatos álláspontjáról. Az önkormányzati adóhatóság nyilatkozata részletesen indokolja a fizetési könnyítés feltételeit (esedékességi idõpont, részletek összege, pótlékszámítás stb.) vagy az elutasítás okait, illetve a fizetési könnyítés iránti kérelem elbírálásához szükséges és az általa feltárt tényállást. Az állami adóhatóság a fizetési könnyítés iránti kérelem tárgyában rendelkezõ elsõ fokú határozatot az önkormányzati adóhatóság nyilatkozata alapján, a nyilatkozat beérkezésétõl számított 15 napon belül kiadmányozza.

Source: https://magyarkozlony.hu/hivatalos-lapok/31924e95a3c65519028d8611cca53abad0c1705a/dokumentumok/0c7456f07628317a75f0e7d259af52bb156ef394/letoltes